stanford-oval/wikipedia huggingface dataset:
รายชื่อละครโทรทัศน์ทางช่องจีเอ็มเอ็ม 25
ละครที่ออกอากาศแล้ว > ปี 2567 > วันพฤหัสบดี เวลา 20.30 - 21.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| My Precious รักแรกโคตรลืมยาก The Series |  กรภัทร์ เกิดพันธุ์ รชานันท์ มหาวรรณ์ ภวัต จิตต์สว่างดี วชิรวิชญ์ เรืองวิวรรธน์ ตรัย นิ่มทวัฒน์ ธนเศรษฐ์ สุริยะชัยสกุล เบญญาภา จีนประสม | เดอะ วัน เอ็นเตอร์ไพรส์ - จีเอ็มเอ็มทีวี - นักเล่าเรื่อง | 21 มีนาคม พ.ศ. 2567 – 23 พฤษภาคม พ.ศ. 2567 |
| Fourever You เพราะรักนำทาง |  กัษมนณัฏฐ์ นามวิโรจน์ พลวิชญ์ เกตุประภากร หัสณัฐ พินิวัตร์ รชต พิเชฐโชติ เมธาพัฒน์ ฉิมกุล พรรษพล เจนสรรพกิจกุล ธาราธร พุ่มโพธิงาม อนุภาษ เหลืองสดใส | เดอะ วัน เอ็นเตอร์ไพรส์ - สตูดิโอวาบิซาบิ | 3 ตุลาคม พ.ศ. 2567 – 16 มกราคม พ.ศ. 2568 |
ละครที่ออกอากาศแล้ว > ปี 2567 > วันพฤหัสบดี เวลา 23.00 - 00.00 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| Deep Night คืนนี้มีแค่เรา |  ปารมี เทศดรุณ ปิยังกูร เสาหิน | สตาร์ทติ้ง | 7 มีนาคม พ.ศ. 2567 – 25 เมษายน พ.ศ. 2567 |
ละครที่ออกอากาศแล้ว > ปี 2567 > วันศุกร์ เวลา 20.30 - 21.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| [[23.5 องศาที่โลกเอียง|23.5 องศาที่โลกเอียง]] |  พรรษา วอสเบียน ภัทรานิษฐ์ ลิ้มปติยากร เบญญาภา จีนประสม วรรณวิมล เจนอัศวเมธี รัตท์ริชา ประภากิติ อรัญญ์ อัศวสืบสกุล ชยพล จุฑามาศ ปรียาภัทย์ หล่อสุวรรณศิริ ธนเศรษฐ์ สุริยะพรชัยกุล ทัชชกร บุญลัภยานันท์ กิตติพัทธ์ ชลารักษ์ | [[เดอะ วัน เอ็นเตอร์ไพรส์|เดอะ วัน เอ็นเตอร์ไพรส์]] - [[จีเอ็มเอ็มทีวี|จีเอ็มเอ็มทีวี]] - [[นักเล่าเรื่อง|นักเล่าเรื่อง]] | 8 มีนาคม พ.ศ. 2567 – 24 พฤษภาคม พ.ศ. 2567 |
| My Love Mix-Up เขียนรักด้วยยางลบ |  นรวิชญ์ ฐิติเจริญรักษ์ ณัฐวรรธน์ จิโรชน์ธิกุล พุทธิพงษ์ จิตบุตร ปทิตตา พรจำเริญรัตน์ โอชิริส สุวรรณชีพ  ธนบูลย์ วัลลภศิรินันท์ พรหมพิริยะ ทองพุทธรักษ์ ศุภักษร ไชยมงคล ณุศรา ประวัณณา  | เดอะ วัน เอ็นเตอร์ไพรส์ - จีเอ็มเอ็มทีวี | 7 มิถุนายน พ.ศ. 2567 – 23 สิงหาคม พ.ศ. 2567 |
| [[Kidnap ลับ-จ้าง-รัก|Kidnap ลับ-จ้าง-รัก]] |  ภวัต จิตต์สว่างดี ธนพล อู่สินทรัพย์ ฐิภากร ฐิตะฐาน พรหมพิริยะ ทองพุทธรักษ์ กีรติ พวงมาลี ณปภัช สัทธาอธิคม สุพจน์ จันทร์เจริญ พิมพ์พรรณ ชลายนคุปต์ ปิติศักดิ์ เยาวนานนท์ ธีรเดช วิถีพานิชย์ | [[เดอะ วัน เอ็นเตอร์ไพรส์|เดอะ วัน เอ็นเตอร์ไพรส์]] - [[จีเอ็มเอ็มทีวี|จีเอ็มเอ็มทีวี]] - [[อันดา99|อันดา99]] | 6 กันยายน พ.ศ. 2567 – 22 พฤศจิกายน พ.ศ. 2567 |
| [[เธมโป้ (ThamePo) Heart That Skips a Beat|เธมโป้ (ThamePo) Heart That Skips a Beat]] |  จักรภัทร แก้วพันธุ์พงษ์ ศุภ สง่าวรวงศ์ รพีพงศ์ ศุุภธินีกิตติ์เดชา ธนัท ด่านเจษฎา พิเชฐพงศ์ จิรเดสกุลวงศ์ ชยธร ไตรรัตนประดิษฐ์ | เดอะ วัน เอ็นเตอร์ไพรส์ - จีเอ็มเอ็มทีวี- ภาพดีทวีสุข | 13 ธันวาคม 2567 –  |
ละครที่ออกอากาศแล้ว > ปี 2567 > วันเสาร์ เวลา 20.30 - 21.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| วันดีวิทยา Wandee Goodday |  สพล อัศวมั่นคง สาริน รณเกียรติ ศุภกร ศรีโพธิ์ทอง ทินพันธ์ ตันตุ้ย ณัฐนนท์ ทองแสง สัตบุตร แลดิกี​ ภัชธร ธนวัฒน์ ชยพล จุฑามาศ ทสร กลิ่นเนียม | เดอะ วัน เอ็นเตอร์ไพรส์ - จีเอ็มเอ็มทีวี - ออล ดิส เอ็นเตอร์เทนเมนท์ | 4 พฤษภาคม พ.ศ. 2567 – 20 กรกฎาคม พ.ศ. 2567 |
| Pluto นิทาน ดวงดาว ความรัก |  ทิพนารี วีรวัฒโนดม รชานันท์ มหาวรรณ์ ดวงดาว จารุจินดา รัตท์ริชา ประภากิติ พลอยนิรา หิรัญทวีศิลป์ ปรียาภัทย์ หล่อสุวรรณศิริ​ นีร สุวรรณมาศ วีรยุทธ จันทร์สุข ทินพันธ์ ตันตุ้ย กีรติ พวงมาลี ศิวกร เลิศชูโชติ | เดอะ วัน เอ็นเตอร์ไพรส์ - จีเอ็มเอ็มทีวี - สแนป25 | 19 ตุลาคม พ.ศ. 2567 – 4 มกราคม พ.ศ. 2568 |
ละครที่ออกอากาศแล้ว > ปี 2567 > วันอาทิตย์ เวลา 20.30 - 21.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| แค่ที่แกง Only Boo! |  สุวิจักขณ์ ปิยะนพโรจน์ เดชชาติ ทาศิลป์ ณภัทร พัชรชวลิต พีระกานต์ เตียวสุวรรณ ธณวิน ธีรโพสุการ | เดอะ วัน เอ็นเตอร์ไพรส์ - จีเอ็มเอ็มทีวี - จีโมฟิล์ม | 31 มีนาคม พ.ศ. 2567 – 23 มิถุนายน พ.ศ. 2567 |
| The Trainee ฝึกงานเทอมนี้ รักพี่ได้มั้ย |  อรรถพันธ์ พูลสวัสดิ์ จุมพล อดุลกิตติพร ทวินันท์ อนุกูลประเสริฐ กัญญรัตน์ เรืองรุ่ง ปูน มิตรภักดี เบญญาภา จีนประสม พลอยนิรา หิรัญทวีศิลป์ นิติ ชัยชิตาทร | เดอะ วัน เอ็นเตอร์ไพรส์ - จีเอ็มเอ็มทีวี - ภาพดีทวีสุข | 30 มิถุนายน พ.ศ. 2567 – 15 กันยายน พ.ศ. 2567 |
| สายรหัสเทวดา Perfect 10 Liners |  จิรัชพงศ์ ศรีแสง กษิดิ์เดช ปลูกผล ธนพนธ์ สุขุมพันธนาสาร พงศภัค อุดมโภชน์ ปณชัย ศรีอาริยะรุ่งเรือง จิรันธนิน ตรัยรัตนยนต์ | เดอะ วัน เอ็นเตอร์ไพรส์ - จีเอ็มเอ็มทีวี - สตูดิโอวาบิซาบิ | 27 ตุลาคม พ.ศ. 2567 – 6 เมษายน พ.ศ. 2568 |
ละครที่ออกอากาศแล้ว > ปี 2567 > วันอาทิตย์ เวลา 22.30 - 23.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| ต้องรักมหาสมุทร |  วสุธร ชัยจินดา ฐิติพงศ์ เซ่งงาย | มี มายด์ วาย | 9 มิถุนายน พ.ศ. 2567 – 11 สิงหาคม พ.ศ. 2567 |
| Live In Love รักผ่านไลฟ์ |  ชินดนัย เดชะวลีกุล รัชชานนท์ กันเพรียง | สตูดิโอ ออน ไฟเยอร์ | 1 กันยายน พ.ศ. 2567 – 29 กันยายน พ.ศ. 2567 |
| ทุก ๆ เธอที่รัก Every You Every Me The Series |  มณฑล วิเศษสินธุ์ ปิยวัฒน์ พงศ์คณิตานนท์ | ไมโอ ไซแอม อาร์ท ทิส แมเนจเม้นท์ | 6 ตุลาคม พ.ศ. 2567 – 24 พฤศจิกายน พ.ศ. 2567 |
ละครที่ออกอากาศแล้ว > ปี 2568 > วันจันทร์ เวลา 20.30 - 21.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| Ossan’s Love Thailand รักนี้ให้นาย |  พิรพัฒน์ วัฒนเศรษสิริ สหภาพ วงศ์ราษฎร์ ชาคริต แย้มนาม พุติพัฒน์  พุทโธนะโมชัย พลอยนิรา หิรัญทวีศิลป์ ทินพันธ์ ตันตุ้ย ณัชชา เชื้อแดง ณัฐรัชต์ ก้อนแก้ว วรินดา ดำรงผล  | เดอะ วัน เอ็นเตอร์ไพรส์ - จีเอ็มเอ็มทีวี | 6 มกราคม พ.ศ. 2568 – |
ละครที่ออกอากาศแล้ว > ปี 2568 > วันเสาร์ เวลา 20.30 - 21.30 น.

| ชื่อเรื่อง | นักแสดงนำ | ผู้จัด | ออกอากาศ |
| --- | --- | --- | --- |
| Us รักของเรา |  ทสร กลิ่นเนียม ภัทราภัสร์ โบรัชตะสุวรรณ์ หฤษฎ์ ชีวการุณ เบญญาภา จีนประสม รัตนวดี วงศ์ทอง | เดอะ วัน เอ็นเตอร์ไพรส์ - จีเอ็มเอ็มทีวี - นักเล่าเรื่อง | 18 มกราคม พ.ศ. 2568 – |
ดูเพิ่ม

รายชื่อละครโทรทัศน์ทางสถานีโทรทัศน์ช่องวัน
แหล่งข้อมูลอื่น

GMM25Thailand : facebook.com
GMM Z : facebook.com
gmm25thailand : instagram.com
อนุสรณ์สถานแด่ชาวยิวผู้ถูกสังหารในยุโรป

| --- | --- |
Denkmal für die ermordeten Juden Europas
ภาพมุมกว้างมองจากทางใต้
th
พิกัด: 52°30′50″N 13°22′44″E﻿ / ﻿52.51389°N 13.37889°E﻿ / 52.51389; 13.37889
ที่ตั้ง: เบอร์ลิน ประเทศเยอรมนี
ผู้ออกแบบ: ปีเตอร์ ไอเซนมัน
วัสดุ: คอนกรีต
เริ่มก่อสร้าง: 1 เมษายน 2003
สร้างเสร็จ: 15 ธันวาคม 2004
วันที่อุทิศ: 10 พฤษภาคม 2005
อุทิศแด่: เหยื่อชาวยิวจากฮอโลคอสต์
เว็บไซต์: stiftung-denkmal.de
อนุสรณ์สถานชาวยิวผู้ถูกสังหารในยุโรป (อังกฤษ: Memorial to the Murdered Jews of Europe, เยอรมัน: Denkmal für die ermordeten Juden Europas) หรือ อนุสรณ์สถานฮอโลคอสต์ (เยอรมัน: Holocaust-Mahnmal) เป็นอนุสรณ์สถานในเบอร์ลินที่ระลึกถึงเหยื่อชาวยิวจากฮอโลคอสต์ ผลงานออกแบบโดย ปีเตอร์ ไอเซนมัน และ บูโร ฮัพโพลด์ มีขนาดพื้นที่รวม 19,000-ตารางเมตร (200,000-ตารางฟุต) ซึ่งเต็มไปด้วยแผ่นคอนกรีต 2,711 ชิ้นที่วางเรียกกันเป็นรูปแบบกริด บนลานซึ่งมีความชัน แปลนเดิมตั้งใจจะสร้างแผ่นคอนกรีตรวม 4,000 แผ่น แต่หลังการคำนวณใหม่เพื่อให้เข้ากันได้กับกฎหมาย ปริมาณสูงสุดที่จะสร้างแผ่นคอนกรีตได้คือ 2,711 แผ่น แผ่นคอนกรีตเหล่านี้เรียกว่า สเตเล (stelae) และแต่ละแผ่นมีความขาว 2.38 m (7 ft 9 1⁄2 in) กว้าง 0.95 m (3 ft 1 1⁄2 in) และมีความสูงต่างกันไประหว่าง 0.2 ถึง 4.7 เมตร (8 นิ้ว ถึง 15 ฟุต 5 นิ้ว) วางเรียงกันเป็นแถวรวม 54 แถวจากเหนือจรดใต้ และ 87 แถวในทิศตะวันออกจรดตะวันตก ทำมุมฉากกันแต่เอียงเล็กน้อย ใต้ดินของอนุสรณ์สถานเป็น "สถานข้อมูล" (เยอรมัน: Ort der Information) ซึ่งแสดงรายชื่อชาวยิวราวสามล้านคนที่ถูกสังหารในฮอโลคอสต์ ซึ่งได้รับมาจากยัดวาเชมในอิสราเอล
อนุสรณ์สถานเริ่มก่อสร้างขึ้นเมื่อ 1 เมษายน 2003 แล้วเสร็จนวันที่ 15 ธันวาคม 2004 มีพิธีเปิดเป็นทางการเมื่อ 10 พฆษภาคม 2005 หกสิบปีนับจากสงครามโลกครั้งที่สองสิ้นสุดในยุโรป ก่อนจะเปิดสู่สาธารณชนในอีกสองวันให้หลัง อนุสรณ์สถานตั้งอยู่ห่างไปจากประตูบรันเดนบวร์กหนึ่งช่อง ในย่านมิตเตอ ค่าใช้จ่ายก่อสร้างอยู่ที่ €25 ล้าน
การตีความ

ตามข้อมูลโครงการของไอเซนมัน สเตเล (stelae) ถูกออกแบบและวางเรียงเพื่อให้เกิดความรู้สึกไม่สบายตัว (uneasy) สร้างบรรยากาศสับสน และประติมากรรมโดยรวมนั้นมีเป้าหมายเพื่อแสดงถึงระบบสั่งการที่ควรจะตัดขาดกับการให้เหตุผลของมนุษย์ (a supposedly ordered system that has lost touch with human reason) การออกแบบนี้เป็นการท้าทายแนวคิดแบบธรรมเนียมเกี่ยวกับการสร้างอนุสรณ์สถาน เป็นต้นว่าจำนวนตัวเลขและการออกแบบล้วนไม่ได้มีความสำคัญเชิงสัญลักษณ์ใด ๆ
กระนั้น มีผู้ตั้งข้อสังเกตว่าอนุสรณ์สถานมีความคล้ายคลึงกันกับสุสาน ด้วยลักษณะเป็นนามธรรมของชิ้นงานนี้ทำให้สามารถตีความได้แตกต่างกันไป หนึ่งในการตีความที่พบบ่อยที่สุดคือการตีความเป็นสุสาน บ้างเปรยกับลักษณะของสุสานที่ศพถูกโยนลงในหลุมโดยไม่มีการระบุตัวตนใด ๆ แม้ว่าแผ่นคอนกรีตแต่ละแผ่นจะมีขนาดใกล้เคียงกับโลงศพ แต่ไอเซนมันเองได้ออกมาปฏิเสธว่าไม่ได้มีความตั้งใจจะให้มันออกมาดูเหมือนโลงศพหรือหลุมศพใด ๆ
การตอบรับ

อนุสรณ์สถานนี้ถูกวิจารณ์ว่าระลึกถึงเพียงแต่เหยื่อฮอโลคอสต์ที่เป็นชาวยิว กระนั้น นับจากอนุสรณ์สถานนี้เปิด ก็มีอนุสรณ์สถานแห่งอื่นที่ระลึกถึงกลุ่มเฉพาะที่เป็นเหยื่อจากฮอโลคอสต์และนาซีเกิดขึ้น เช่น อนุสรณ์สถานแด่คนรักร่วมเพศที่ถูกสังหารภายใต้ลัทธินาซี (ปี 2008) และอนุสรณ์สถานแด่เหยื่อชาวซินตีและชาวโรมาจากแนวคิดชาตินิยมสังคมนิยม (ปี 2012) มีผู้วิจารณ์จำนวนมากเสนอว่าการออกแบบอนุสรณ์สถานควรแสดงรายชื่อของเหยื่อไปจนถึงจำนวนของเหยื่อที่ถูกสังหารและสถานที่ที่มีการสังหารเหยื่อเหล่านี้
เนื่องจากบริเวณของอนุสรณ์สถานยังถูกใช้งานเป็นพื้นที่นันทนาการในย่านใจกลางนครเบอร์ลิน ทำให้มีความโกรธเคืองเกิดขึ้นเมื่อมีผู้พบเห็นการใช้งานอนุสรณ์สถานนี้อย่างสนุกสนานและมองว่าเป็นการดูหมิ่นสถานที่ นักวิจารณ์สถาปัตยกรรม นิโกไล อูรูสซอฟ ระบุว่า "วันที่ผมเดินทางไปเยือนอนุสรณ์นี้ [ผมพบกับ]เด็กชายวัยสองขวบกำลังเล่นอยู่บนยอดของเสา – พยายามที่จะปีนป่ายจากเสาหนึ่งไปอีกเสา ในขณะที่แม่ของเขาจับมือเด็กน้อยโดยเนิบ" ในปี 2016 เกิดข้อครหาขึ้นหลังมีรายงานโดยมูลนิธิของอนุสรณ์สถานว่าแอปเกม Pokémon Go ใช้อนุสรณ์สถานนี้เป็นหนึ่งในจุดที่ผู้เล่นสามารถมาจับตัวโปเกม่อนได้ ผู้คนจำนวนมากโกรธเคืองกรณีนี้เพราะมองว่าเป็นการดูหมิ่นสถานที่ ในต้นปี 2017 ศิลปินชาวอิสราเอล ชาฮัก ชาปีรา สังเกตเห็นคนหนุ่มสาวจำนวนมากเผยแพร่ภาพบนสื่อสังคม เช่น เฟซบุ๊ก, อินสตาแกรม, ทินเดอร์ และ ไกรน์เดอร์ ด้วยภาพเซลฟีของตนด้วยใบหน้ายิ้มแย้มถ่ายที่อนุสรณ์สถานนี้ ไปจนถึงภาพถ่ายของตนทำโยคะ กระโดด หรือเต้นรำบนแผ่นคอนกรีตของอนุสรณ์สถาน เขาจึงทำการสร้างโครงการศิลปะซึ่งนำเอาภาพเหล่านี้ไปวางตัดกัน (juxtaposing) กับภาพถ่ายจากค่ายสังหารหมู่ของนาซี เพื่อเตือนให้ระลึกถึงพฤติกรรมไม่เหมาะสมที่อนุสรณ์สถานเช่นนี้ โดยเขาตั้งชื่อผลงานชุดนี้ว่า "Yolocaust" ("โยโล่คอสต์" เป็นการเล่นคำโดยผสมคำว่า "โยโล่" เข้ากับฮอโลคอสต์)
แหล่งข้อมูลอื่น

เว็บไซต์ทางการ
The Fundraising Group for the Memorial
"Information on the Foundation Memorial to the Murdered Jews of Europe" (PDF). Foundation for the Memorial to the Murdered Jews of Europe. 2014-10-30. คลังข้อมูลเก่าเก็บจากแหล่งเดิม (PDF)เมื่อ 2016-02-04.
"Latkes and vodka". The Economist. Briefing: Germany's Jews. January 3, 2008.
"Memorial to the Murdered Jews of Europe". Archiplanet. 23 February 2007. คลังข้อมูลเก่าเก็บจากแหล่งเดิมเมื่อ 2007-09-27.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
เด็กชายกระโดดข้ามไประหว่างแผ่นคอนกรีตของอนุสรณ์สถาน
สถานีขนส่งผู้โดยสารกรุงเทพ (ถนนบรมราชชนนี)

| สถานีขนส่งผู้โดยสารกรุงเทพ (สายใต้) ถนนบรมราชชนนี |
| --- | --- |

ข้อมูลทั่วไป
ชื่ออื่น: สถานีขนส่งผู้โดยสารกรุงเทพ (ถนนบรมราชชนนี),สถานีขนส่งผู้โดยสารกรุงเทพ (ตลิ่งชัน), สายใต้ใหม่ (ตลิ่งชัน)
ที่ตั้ง: ถนนบรมราชชนนี, แขวงฉิมพลี, เขตตลิ่งชัน, กรุงเทพมหานคร
พิกัด:  13°46′52″N 100°25′30″E﻿ / ﻿13.781178°N 100.425112°E﻿ / 13.781178; 100.425112
เจ้าของ: บริษัท สิริโปรเจกต์ คอนสทรัคชั่น จำกัด (สัมปทานจาก บริษัท ขนส่ง จำกัด)
สายรถโดยสารประจำทาง: สายใต้, สายกลาง, สายตะวันตก
ป้ายรถโดยสารประจำทาง: 98 ชานชลา
ผู้ให้บริการรถโดยสารประจำทาง: บริษัท ขนส่ง จำกัด (บขส.)
โครงสร้าง
ที่จอดรถ: มีให้บริการ
ทางเข้าออกสำหรับผู้พิการ: มีให้บริการ
ประวัติ
เริ่มเปิดให้บริการ: 1 ธันวาคม พ.ศ. 2550; 17 ปีก่อน (2550-12-01)
สถานีขนส่งผู้โดยสารกรุงเทพ (สายใต้) ถนนบรมราชชนนี หรือ สถานีขนส่งผู้โดยสารกรุงเทพ (ถนนบรมราชชนนี) หรือที่เรียกกันติดปากว่า สายใต้ใหม่ (ตลิ่งชัน)  เป็นสถานีขนส่ง สำหรับรถโดยสารทางไกล สายใต้ และสายตะวันตกเป็นบางส่วน เป็นสถานีขนส่งเอกชน สร้างและบริหารโดย บริษัท สิริโปรเจกต์ คอนสทรัคชั่น จำกัด โดยได้รับสัมปทานจาก บริษัท ขนส่ง จำกัด กระทรวงคมนาคม เป็นระยะเวลา 20 ปี
สถานีขนส่งผู้โดยสารกรุงเทพ (สายใต้) ถนนบรมราชชนนี ตั้งอยู่ที่หัวมุมถนนบรมราชชนนีตัดกับถนนพุทธมณฑลสาย 1 แขวงฉิมพลี เขตตลิ่งชัน ห่างจากสถานีเดิมไปทางตะวันตก (ออกเมือง) บนฝั่งซ้ายของถนนบรมราชชนนี เช่นเดียวกัน ประมาณ 5 กิโลเมตร
ประวัติ

แต่เดิมนั้น สถานีขนส่งผู้โดยสารสำหรับสายใต้นั้น ตั้งอยู่ในพื้นที่บริเวณใกล้เคียงกับแยกไฟฉาย ชื่อว่าสถานีขนส่งผู้โดยสารกรุงเทพ (ไฟฉาย) เปิดให้บริการเมื่อวันที่ 1 มกราคม พ.ศ. 2503 ต่อมาในปี พ.ศ. 2532 ได้ย้ายสถานีขนส่งสำหรับสายใต้ไปอยู่ในบริเวณที่ปัจจุบันเรียกว่าสถานีขนส่งผู้โดยสารกรุงเทพ (ปิ่นเกล้า) ซึ่งอยู่ใกล้เคียงกับเซ็นทรัลปิ่นเกล้า ก่อนที่จะย้ายไปทำการในพื้นที่ปัจจุบันเมื่อปี พ.ศ. 2537 เนื่องจากปัญหาของสภาพการจราจรที่หนาแน่น
สถานีขนส่งผู้โดยสารกรุงเทพ (สายใต้) ถนนบรมราชชนนี มีเนื้อที่รวม 37 ไร่ แบ่งเป็นอาคารผู้โดยสารประมาณ 20 ไร่ และพื้นที่จอดรถประมาณ 10 ไร่ มูลค่ารวม 2,200 ล้านบาท และได้ลงทุนก่อสร้างตัวสถานีไม่รวมค่าที่ดินมูลค่าประมาณ 500 ล้านบาท และเปิดให้บริการเดินรถสายใต้ทั้งหมด ตั้งแต่จังหวัดชุมพรลงไปเปิดเดินรถในวันที่ 1 พฤศจิกายน พ.ศ. 2550 และมีกำหนดเริ่มการเดินรถสายตะวันตกในวันที่ 15 พฤศจิกายน ของปีเดียวกัน
จากการเปิดเผยในปี พ.ศ. 2563 พื้นที่ของสถานีขนส่งผู้โดยสารกรุงเทพ (สายใต้) ถนนบรมราชชนนี นั้นจะหมดสัมปทานจาก บขส. ลงในปี พ.ศ. 2568 ซึ่ง บขส. มีแนวคิดที่จะย้ายกับมาเดินรถยังพื้นที่เดิมคือสถานีขนส่งผู้โดยสารกรุงเทพ (ปิ่นเกล้า) ซึ่งเป็นที่ดินของ บขส. เองและจะนำเสนอแผนพัฒนาที่ได้ว่าจ้างให้จุฬาลงกรณ์มหาวิทยาลัยได้ศึกษาเสนอต่อคณะอนุกรรมการได้พิจารณาและดำเนินการให้เสร็จพร้อมให้บริการก่อนหมดสัมปทานในปี พ.ศ. 2568 แต่มีกระแสคัดค้านจากภาคประชาชนเนื่องจากปัญหาการจราจรซึ่งเคยเกิดขึ้นมาแล้วในอดีต บขส. จึงออกมาชี้แจงว่าการศึกษาดังกล่าวเป็นเพียงแค่การศึกษาเท่านั้น
ที่ตั้ง

สถานีขนส่งผู้โดยสารกรุงเทพ (สายใต้) ถนนบรมราชชนนี ตั้งอยู่ในแขวงฉิมพลี เขตตลิ่งชัน กรุงเทพมหานคร เชื่อมต่อกับระบบขนส่งมวลชนหลัก 2 รูปแบบด้วยกัน ได้แก่ รถโดยสารประจำทางท้องถิ่น (ขสมก.) และรถไฟฟ้าสายสีแดง
สถานีรถไฟฟ้าที่ใกล้เคียงคือ
สถานีตลิ่งชัน ทางออกหลัก
การเดินทางจากสถานีรถไฟฟ้าไปยังสถานีขนส่งผู้โดยสารกรุงเทพ (สายใต้) ถนนบรมราชชนนี สามารถเดินทางได้ด้วยรถแท็กซี่ รถมอเตอร์ไซค์รับจ้าง หรือขนส่งสาธารณะอื่น ๆ ไปยังถนนบรมราชชนนีฝั่งขาออก สำหรับรถโดยสารประจำทางที่ผ่าน ประกอบไปด้วย สาย 124, 170 (ปอ.), 183 (ปอ.), 524 (ปอ.), 539 (ปอ.) และ 66 (ปอ.) สามารถดูรายละเอียดเพิ่มเติมได้ที่รายชื่อด้านล่าง
แผนผังและบริการ

สถานีขนส่งผู้โดยสารกรุงเทพ (สายใต้) ถนนบรมราชชนนี มีอาคารหลักสองส่วน คือ อาคารผู้โดยสาร และอาคารชานชาลา โดยมีทางเชื่อม (flyover) เชื่อมต่อกัน โดยอาคารผู้โดยสารแบ่งออกเป็น 4 ชั้น คือ G, M, 1 และ 2 ประกอบไปด้ย
ชั้น G ส่วนพื้นที่ส่วนหน้าเป็นส่วนของเอสซีพลาซ่า ประกอบไปด้วยร้านค้า ธนาคาร ชานชลาที่ 1-24 เคาท์เตอร์จำหน่ายตั๋วของรถโดยสารขนาดเล็กและรถตู้
ชั้น M เป็นลานจอดรถในอาคาร และบริการรับฝากกระเป๋าโดยคิดราคาตามขนาดกระเป๋าและระยะเวลาในการฝาก เหมาะสำหรับนักเดินทางแบบแบคแพคเกอร์
ชั้นที่ 1 เป็นช่องจำหน่ายตั๋วตรงกลาง จากผู้ให้บริการเดินรถที่ได้รับสัมปทานจาก บขส. เช่น สมบัติทัวร์ บางกอกบัสไลน์ เพื่อเดินทางไปยังภาคใต้ของประเทศไทย ล้อมรอบด้วยโซนพลาซ่า สามารถเดินทาางไปยังชานชาลที่ 25-98 ได้จากชั้นเดียวกันนี้
ชั้นที่ 2 เป็นโซนพลาซ่า และศูนย์อาหารทั้งชั้น
สำหรับฝั่งอาคารชานชาลา ชั้นบนเป็นที่ทำการส่วนบริการต่าง ๆ ของฝ่ายเดินรถ และห้องละหมาด ส่วนชั้นล่างเป็นชานชาลาผู้โดยสารขาออก
นอกจากนี้สถานีขนส่งแห่งนี้ ยังเป็นสถานีขนส่งที่มีมาตรฐานความปลอดภัยในระดับสูง มีระบบการจัดการคล้ายท่าอากาศยาน กล่าวคือ ผู้ที่ไม่มีตั๋วโดยสาร จะไม่สามารถเข้าสู่เขตชานชาลาได้ และไม่มีข้อกังวลด้านผู้มีอิทธิพลมาเรียกรับผลประโยชน์อย่างสถานีขนส่งหมอชิต เนื่องจากเป็นพื้นที่ปิดของเอกชน รวมถึงได้ประสานงานการดูแลความปลอดภัยและการจราจรกับตำรวจไว้แล้ว
แผนผังและบริการ > เอสซีพลาซ่า

เอสซีพลาซ่า เป็นศูนย์การค้าขนาดเล็กอยู่ในพื้นที่โซนพลาซ่าทั้ง 4 ชั้นของสถานีขนส่งผู้โดยสารกรุงเทพ (ถนนบรมราชชนนี) มีเนื้อที่ประมาณ 35,000 ตารางเมตร ประกอบด้วยศูนย์อาหาร, ร้านค้าย่อย, ธนาคาร, ร้านสะดวกซื้อ, บริการไปรษณีย์ โดยให้เป็นที่เดินจับจ่ายใช้สอยขณะรอเวลารถโดยสารเทียบท่า นอกจากนี้บริเวณศูนย์อาหาร และที่พักผู้โดยสารในชั้นจำหน่ายตั๋ว มีการติดตั้งโทรทัศน์แขวนเพดานทั่วบริเวณ เพื่ออำนวยความสะดวกให้ผู้รอการโดยสาร
นอกจากนี้ในช่วงเย็นยังมีตลาดนัดให้บริการในช่วงเย็น ชื่อว่าสายใต้เซ็นเตอร์ เปิดให้บริการในพื้นที่ตั้งแต่เวลา 16.00 น. เป็นต้นไป
เส้นทางเดินรถ

ดูเพิ่ม: รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (ถนนบรมราชชนนี)
สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละภูมิภาค
| จากกรุงเทพ> ปลายทาง | จากกรุงเทพ> เวลา | จากกรุงเทพ> ราคา |
| --- | --- | --- |
| หาดใหญ่ | 16.10 – 17.00 น. | 785 บาท |
| ภูเก็ต | 06.45 – 18.00 น. | 715 บาท |
| กระบี่ | 17.30 – 18.40 น. | 644 บาท |
| ระนอง | 08.15 – 19.50 น. | 491 บาท |
| สุราษฎร์ธานี | 16.00 – 19.50 น. | 558 บาท |
ระบบขนส่งมวลชนที่เชื่อมต่อกับสถานี

ระบบขนส่งมวลชนเชื่อมต่อกับสถานีโดยตรงมีเพียงรถโดยสารประจำทางที่ให้บริการรับส่งและเชื่อมต่อสถานีขนส่งผู้โดยสารกรุงเทพ (สายใต้) ถนนบรมราชชนนี กับขนส่งมวลชนอื่นและพื้นที่ส่วนอื่น ๆ ของกรุงเทพมหานคร ประกอบไปด้วย
องค์การขนส่งมวลชนกรุงเทพ
สีแดง : เขตการเดินรถที่ 3
สีเหลือง : เขตการเดินรถที่ 6
สีนํ้าเงิน : เขตการเดินรถที่ 7
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)
ระบบขนส่งมวลชนที่เชื่อมต่อกับสถานี > ท่ารถประจำทางเข้าเมือง ภายในสถานีขนส่ง

เส้นทางที่มีรถรองรับวีลแชร์
ระบบขนส่งมวลชนที่เชื่อมต่อกับสถานี > ท่ารถประจำทางเข้าเมือง ภายในสถานีขนส่ง > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | เส้นทาง | เวลาเดินรถเที่ยวแรก (ต้นทาง) | เวลาเดินรถเที่ยวแรก (สายใต้ใหม่) | เวลาเดินรถเที่ยวสุดท้าย (ต้นทาง) | เวลาเดินรถเที่ยวสุดท้าย (สายใต้ใหม่) | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- | --- | --- | --- | --- | --- |
| 511 (3-22E)  |  อู่ฟาร์มจระเข้สมุทรปราการ |  สถานีขนส่งผู้โดยสารกรุงเทพ (ถนนบรมราชชนนี) |  511  ปากน้ำ  สำโรง  อุดมสุข  พระโขนง  เอกมัย  อโศก  ราชประสงค์  ประตูน้ำ  อุรุพงษ์  ผ่านฟ้า  ปิ่นเกล้า  ตลิ่งชัน  สถานีขนส่งผู้โดยสารกรุงเทพ (ถนนบรมราชชนนี)  | 04:20 น. | 05:00 น. | 22:00 น. | 22:50 น. | 1.รถโดยสารประจำทางปรับอากาศสีฟ้า (ใช้ก๊าซธรรมชาติ) 2.รถโดยสารประจำทางปรับอากาศสีส้ม (ยูโรทู) | ขสมก. | มีรถบริการทางด่วน (ขึ้นทางด่วนด่านสุขุมวิท 62 ลงทางด่วนด่านประตูน้ำ) มีให้บริการตั้งแต่ 04.00 น. - 21.00 น. |
ระบบขนส่งมวลชนที่เชื่อมต่อกับสถานี > ท่ารถประจำทางเข้าเมือง ภายในสถานีขนส่ง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 28 (4-38)  |  สถานีขนส่งผู้โดยสารกรุงเทพ (ถนนบรมราชชนนี) | ม.ราชภัฏจันทรเกษม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 40 (4-39)  |  สถานีขนส่งผู้โดยสารกรุงเทพ (ถนนบรมราชชนนี) |  BTS เอกมัย | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 89 (4-47)  |  สถานีขนส่งผู้โดยสารกรุงเทพ (ถนนบรมราชชนนี) | ม.เทคโนโลยีราชมงคลกรุงเทพ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 507 (3-13)  | สำโรง |  สถานีขนส่งผู้โดยสารกรุงเทพ (ถนนบรมราชชนนี) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 524 (1-23)  |  สถานีขนส่งผู้โดยสารกรุงเทพ (ถนนบรมราชชนนี) | หลักสี่ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.บางกอกยูเนี่ยนเซอร์วิส 524 (เครือไทยสมายล์บัส) |  |
ระบบขนส่งมวลชนที่เชื่อมต่อกับสถานี > หน้าสถานีขนส่ง (ฝั่งถนนบรมราชชนนี) > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 79 (4-42) |  อู่บรมราชชนนี | ราชประสงค์ | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 515E (4-71E) | เซ็นทรัล ศาลายา | ทางด่วน:  อนุสาวรีย์ชัยสมรภูมิ | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 516 (2-25) | บัวทองเคหะ | เทเวศร์ | 1.รถโดยสารประจำทางปรับอากาศสีครีม-น้ำเงิน | ขสมก. |  |
| 556 (4-64) | แยกนครชัยศรี | อนุสาวรีย์ประชาธิปไตย | 1.รถโดยสารประจำทางสีครีม-แดง | ขสมก. |  |
| 556 (4-64) | วัดไร่ขิง | อนุสาวรีย์ประชาธิปไตย | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 2-28 | บางบัวทอง | สวนลุมพินี | 1.รถโดยสารประจำทางสีครีม-แดง | ขสมก. |  |
| 4-57 | วงกลม:  อู่บรมราชชนนี |  BTS บางหว้า | 1.รถโดยสารประจำทางสีครีม-แดง | ขสมก. |  |
| 4-70E (Y70E) | เซ็นทรัล ศาลายา | ทางด่วน:  BTS หมอชิต | 1.รถโดยสารประจำทางปรับอากาศสีส้ม (ยูโรทู) | ขสมก. | รถบริการทางด่วน (ขึ้นทางด่วนด่านตลิ่งชัน ลงด่านกำแพงเพชร 2) |
ระบบขนส่งมวลชนที่เชื่อมต่อกับสถานี > หน้าสถานีขนส่ง (ฝั่งถนนบรมราชชนนี) > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 123 (4-50)  | อ้อมใหญ่ | สนามหลวง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 124 (4-51)  | ศาลายา | สนามหลวง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 124 (4-51)  | ศาลายา | สนามหลวง | 1.รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 146 (4-52)  | บางแค | ตลิ่งชัน | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางรถวิ่งเป็นวงกลม |
| 149 (4-53)  | พุทธมณฑลสาย 2 |  BTS เอกมัย | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 157 (4-54E)  | อ้อมใหญ่ |  อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | รถบริการทางด่วน (ขาไป ขึ้นด่านฉิมพลี ลงด่านพระราม 6 (คลองประปา) ขากลับ ขึ้นด่านอนุสาวรีย์ชัยสมรภูมิ ลงด่านฉิมพลี) |
| 170 (4-49)  | บรมราชชชนี (สน.คู่ขนานลอยฟ้า) |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 515 (4-61)  | เซ็นทรัล ศาลายา |  อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 539 (4-62)  | อ้อมน้อย |  อนุสาวรีย์ชัยสมรภูมิ | 1.รถโดยสารประจำทางปรับอากาศสีฟ้า 2.รถโดยสารประจำทางปรับอากาศสีฟ้า (ใช้ก๊าซธรรมชาติ) | หจก.บุญมงคลกาญจน์ |  |
| 4-67  | ศาลายา | กระทรวงพาณิชย์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
สถานีขนส่งผู้โดยสารกรุงเทพ (สายใต้) ชั่วคราว

เนื่องจากอุทกภัยในประเทศไทย พ.ศ. 2554 ขยายขอบเขตมาถึงต่างระดับฉิมพลี ทำให้บริษัท ขนส่ง จำกัด แจ้งปิดสถานีขนส่งผู้โดยสารกรุงเทพ (สายใต้ใหม่) ถนนบรมราชชนนี โดยได้ย้ายการให้บริการไปยังโรงเบียร์ฮอลแลนด์ สาขาพระราม 2 ซึ่งตั้งอยู่บนถนนพระรามที่ 2 ฝั่งขาเข้ากรุงเทพฯ ติดกับศูนย์การค้าเซ็นทรัลพลาซา พระราม 2 เป็นสถานีขนส่งชั่วคราว ตั้งแต่วันที่ 31 ตุลาคม พ.ศ. 2554 เป็นเวลา 3 สัปดาห์ ต่อมา ในวันที่ 23 พฤศจิกายน พ.ศ. 2554 สถานีขนส่งสายใต้เริ่มกลับมาทำการใหม่อีกครั้ง หลังจากสถานการณ์เริ่มกลับเข้าสู่ภาวะปกติ